Osnovna škola Belec

Lipanj, 2017.

**PODSJETNIK UČITELJIMA NA KRAJU NASTAVNE – ŠKOLSKE**

Šk. g. 2016. / 2017.

\*\*1. Svi učitelji dužni su, zaključno sa zadnjim nastavnim danom, u imenicima **upisati zaključne ocjene za kraj nastavne godine** (ocjenu treba zaokružiti).

\*\*2. **Zaključnu ocjenu** za svaki nastavni predmet **utvrđuje razredni/predmetni učitelj**, a izvodi se javno i objavljuje učeniku na zadnjem nastavnom satu.

\*\*3**. Zaključna ocjena** iz nastavnog predmeta na kraju nastavne godine **ne mora proizlaziti iz aritmetičke sredine upisanih ocjena**, posebno ako je učenik pokazao napredak u drugom polugodištu (čl. 11. Pravilnika o načinima, postupcima i elementima vrednovanja učenika u osnovnoj i srednjoj školi).

\*\*4. Ocjene objaviti učenicima na satu razrednika nakon zadnjeg nastavnog sata, u srijedu 14. lipnja 2017.

**Ocjene koje su objavljene učenicima ne mogu se mijenjati.** Ocjene se mogu mijenjati temeljem zahtjeva roditelja za preispitivanje ocjena u pisanoj formi u predviđenom roku.

\*\*5. Učenici se ocjenjuju iz svakog nastavnog predmeta i iz vladanja.

 **Ocjene iz nastavnih predmeta** utvrđuju se brojčano.

 **Ocjena iz vladanja** utvrđuje se opisno (uzorno, dobro i loše).

 Uspjeh učenika prati se i ocjenjuje tijekom nastave opisno (Čl.72. ZOOOSŠ).

6. Učeniku koji je ocijenjen iz svih nastavnih predmeta utvrđuje se **opći uspjeh.**

**Srednja ocjena iz općeg uspjeha** utvrđuje se kao **aritmetička sredina pozitivnih ocjena svih nastavnih predmeta na dvije decimale**.

**Opći uspjeh** učenika od petog do osmog razreda **utvrđuje**, na prijedlog razrednika**, razredno vijeće**,

a učenika od 1. do 4. razreda utvrđuje **razredni učitelj** (čl. 74. ZOOOSŠ)

\*\*7. Učenicima se izriču pohvale i pedagoške mjere radi neprihvatljiva ponašanja.

**Usmenu pohvalu** izriče razrednik,

**Pismenu pohvalu** izriče Razredno vijeće OŠ Belec,

Pismena pohvala izdaje se na odgovarajućem obrascu (Pohvalnica).

**Nagradu** dodjeljuje Učiteljsko vijeće OŠ Belec.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Opomenu** izriče razrednik

**Ukor** izriče Razredno vijeće OŠ Belec,

**Strogi ukor** izriče Učiteljsko vijeće OŠ Belec

**Preseljenje u drugu školu** izriče Učiteljsko vijeće OŠ Belec.

Pedagoška mjera se izriče Rješenjem, protiv kojega roditelj ima pravo Prigovora.

\*\*8. **Učenici od 1. do 3. razreda** koji na kraju nastavne godine iz najviše jednog nastavnog predmete imaju ocjenu nedovoljan (1) mogu prijeći u viši razred.

Odluku o prelasku učenika u viši razred, iz prethodnog stavka, donosi Učiteljsko vijeće OŠ Belec na prijedlog razrednog učitelja (Čl. 78. ZOOOŠ). U skladu s navedenom odlukom učeniku koji je prešao u viši razred priznaje se da je završio razred.

\*\*9. **Kod učenika s teškoćama**, koji se obrazuju po prilagođenom programu ili individualiziranom pristupu, treba vrednovati njegov odnos prema radu i postavljenim zadacima te odgojnim vrijednostima. Načini i postupci vrednovanja trebaju biti u skladu s preporukama stručnog tima (Čl. 11. Pravilnika o načinima, postupcima i elementima vrednovanja učenika u osnovnoj i srednjoj školi).

\*\*10. **Učenici 1. do 8**. **razreda** koji na kraju drugog polugodišta imaju ocjenu **nedovoljan (1) iz najviše dva nastavna predmeta upućuju se dopunski rad** u trajanju od 10 do 25 sati. Odluku o trajanju donosi Učiteljsko vijeće OŠ Belec na prijedlog predmetnog učitelja

**Ako učenik 4. do 8.r.** na kraju dopunskog rada ne dobije pozitivnu ocjenu upućuje se **na popravni ispit u jesenskom roku**.

 **Popravni ispit** polaže se pred ispitnim povjerenstvom do 25. kolovoza 2017. (čl.75. ZOOOSŠ). Učenik je dužan podnijeti „Prijavnicu za polaganje popravnog ispita“ – razrednik/-ca. Obrazac uzeti u tajništvu.

**ŠTO AKO UČENIK, RODITELJ ILI SKRBNIK NISU ZADOVOLJNI OCJENOM IZ POJEDINOG NASTAVNOG PREDMETA ILI VLADANJA?**

\*\*11. Učenik ili Roditelj (ili skrbnik učenika) koji **nije zadovoljan** zaključenom ocjenom iz pojedinog **nastavnog predmeta** ili **vladanja** ima pravo **u roku od 2 dana podnijeti zahtjev Učiteljskom vijeću OŠ Belec za preispitivanje ocjene i polaganja ispita** iz nastavnog predmeta pred povjerenstvom. Ispit se polaže u roku od 2 dana po podnošenju zahtjeva. Povjerenstvo ima 3 člana i imenuje ga Učiteljsko vijeće OŠ Belec. Utvrdi li Povjerenstvo prolaznu ocjenu iz nastavnog predmeta, ocjena povjerenstva je konačna. Utvrdi li povjerenstvo ocjenu nedovoljan(1), učenika se upućuje na dopunski rad(ako ima negativne ocjene iz najviše 2 predmeta).

Odluka Učiteljskog vijeća OŠ Belec o **ocjeni iz vladanja** je konačna.

**Zahtjev za preispitivanje ocjene** roditelj ili staratelj podnosi u pismenom obliku.

Zakon ne predviđa nikakve žalbe, ni prigovora na utvrđene ocjene ili opći uspjeh, kao ni molbe za poboljšanje uspjeha.

\*\*12. Prije ispisa učeničkih svjedodžbi, razrednici su dužni upisati ocjene u Matičnu knjigu učenika. Razrednik/-ca 1. r. upisuje učenike u Registar učenika.

\*\*13. **SJEDNICA RAZREDNIH VIJEĆA Š BELEC**

se održavaju po završetku nastavne

Dnevni red :

1. **Izvješće razrednika/-ce**
2. Brojno stanje, izostanci, suradnja s roditeljima i vanjskim suradnicima
3. Prijedlog - postignuti opći uspjeh u učenju i vladanju na kraju nastavne godine.
4. **Utvrđivanje uspjeha učenja i vladanja učenika** (čl. 72. do 81. ZOOOSŠ)

*Opći uspjeh**(1.- 4.r.) utvrđuje razrednik, a 5.-8.r. utvrđuje Razredno vijeće OŠ Belec za pojedini RO*

*Vladanje (1.- 8.r.) utvrđuje Razredno vijeće OŠ Belec za pojedini RO*

*(eventualne nove pedagoške mjere!)*

1. **Ostvarenje propisanog Nastavnog plana i programa** (nastavni sadržaji, godišnji broj sati) **te predviđenih zadaća iz Školskog kurikuluma na kraju nastavne godine** (dodatna i dopunska nastava, INA, IUN-a…)
2. **Različito**

- Podsjetnik na obveze razrednika do kraja šk.g.)

(sređivanje Razredne knjige, pregled podataka u e- matici i upis ocjena u e- maticu, Matičnu knjigu, provjera unosa točnosti ocjena, ispis i podjela svjedodžbi, razduživanje…)

\*\*14. **SJEDNICA UČITELJSKOG VIJEĆA**

Dnevni red:

1. Usvajanje Zapisnika s prošle sjednice Učiteljskog vijeća OŠ Belec

2. Razmatranje:

Zahtjeva učenika/ roditelja/skrbnika za preispitivanje ocjena, Prelazak učenika (1.- 3.) u viši razred (Čl. 78. ZOOOSŠ), Izricanje pedagoških mjera na prijedlog RV, Prijave za polaganje predmetnih i razrednih ispita, Popravni, predmetni i razredni ispiti)

3. Osvrt na odgojno – obrazovni rad u nastavnoj godini.

(prema izvješćima razrednika na sjednici Razrednih vijeća)

4.Organizacija dopunskog rada po razredima i nastavnim predmetima i donošenje Odluke o broju nastavnih sati za učenike koji su upućeni na dopunski rad

5.Određivanje termina i načina polaganja popravnih ispita u jesenskom roku te imenovanje povjerenstva za provedbu popravnih ispita (po potrebi)

6.Odluka Učiteljskog vijeća OŠ Belec o dodjeli nagrada za najuspješnije učenike OŠ Belec( prosjek općeg uspjeha 5,00)

7.Imenovanje Povjerenstva za provjeru unosa točnosti podataka u pedagošku dokumentaciju(Imenik učenika, Matična knjiga učenika, e- Matica, svjedodžbe)

8.Vremenik događanja do kraja šk.g.

9.Različito

-osvrt na protekla događanja (Dan otvorenih vrata- projekti, priredba, upisi uč. 8.r.u SŠ, Klokan bez granica…)

\*\*15. **Potpisivanje svjedodžbi** uz prisustvo razrednika vrši razrednik/ –ca i ravnateljica prema rasporedu (RN –PN), a nakon što je Povjerenstvo za provjeru točnosti unosa ocjena u imenik, e-maticu, Matičnu knjigu i svjedožbu predalo pisano Izvješće o pregledu točnosti.

\*\*16. Podjela svjedodžbi prema rasporedu iz Vremenika

\*\*17. Razduživanje (Predaja i kontrola pedagoške i druge dokumentacije):

**Ravnatelju\_ici :**

- Matična knjiga - Razredna knjiga

- Godišnji i mjesečni planovi (točnost, pravovremenost predaje)

- Svi odgojno –obrazovni djelatnici po 5 dnevnih priprema iz redovite nastave svi, a početnici 10 priprema iz redovite nastave

- Evidencija dopunske nastave

- Evidencija dodatne nastava

- Pregled rada INA

- Pripreme i materijali za građanski odgoj

- Ostvarenje zdravstvenog odgoja prema planu i programu rada

- Ostale obveze (plaćanja, obrasci, zapisnici, izvješća, dolasci na sjednice i timsko planiranje…)

**Pedagoginji :**

- Godišnji i mjesečni planovi

 - Izvješće razrednika – obrazac

- Izvješće učitelja – obrazac

- Izvješća o provedbi IUN-e

- Zapisnik sastanaka stručnih školskih vijeća

- Kriteriji ocjenjivanja za pojedini nastavni predmet

- lndividualni plan permanentnog stručnog usavršavanja (lista)

Raspored razduživanja:

- od 1. do 4. razreda -

- od 5. do 8. razreda -

**\*\*\*\*18. Sjednica Učiteljskog vijeća (zadnja u srpnju)**

Dnevni red :

1. Uspjeh učenika i razrednih odjela u učenju i vladanju, nakon popravnih, predmetnih i razrednih ispita

2. Prijedlog zaduženja učitelja u novoj školskoj godini

3. Prijedlozi sadržaja i aktivnosti za Školski kurikulum i Godišnji plan i program rada OŠ Belec

**\*\*\* 19. Sjednica Učiteljskog vijeća (prva u kolovozu)**

Dnevni red:

1. Popravni, predmetni i razredni ispiti – RV (postignut uspjeh na jesenskom popravnom roku)

2. Aktivnosti do početka nove školske godine

3. Zaduženja u novoj školskoj godini

4. Izrada Školskog kurikuluma i Godišnjeg plana i programa rada OŠ Belec

5. Prijedlog programa stručnog permanentnog usavršavanja

\* \* \* \* \*

**\*\*UPISNI ROKOVI U 1.r. SREDNJIH ŠKOLA:**

Ljetni upisni rok :

\*\* **26.06**. - **Početak prijava obrazovnih programa**

 - rok za dostavu dokumentacije redovitih učenika ( potvrde obiteljskih liječnika, liječnika školske medicine, stručna mišljenja HZZ-a, obrtnice i sl.).

\*\* **10 .07**. - **Zaključavanje odabira obrazovnih programa**

 - **Početak ispisa prijavnica**

\*\* **12.07.** –Krajnji rok za zaprimanje potpisanih prijavnica i brisanje s liste kandidata koji nisu zadovoljili preduvjete ili nisu dostavili prijavnice

- **13.07**. - **Objava konačnih ljestvica poretka**

**13. - 19.07. –Dostava potpisanog obrasca o upisu u SŠ (upisnice) u srednju školu u koju se učenik upisao**

Jesenski upisni rok: - 21.08 -28.8. 2016. početak prijave obrazovnih programa.

\* \* \* \* \*

Ravnateljica: